Държавен вестник, бр. 21, 2005 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  21
Раздел III
Инструктажи за безопасност при работа
Чл. 31. Инструктажите за безопасност при
работа по електрообзавеждането се извърш-
ват съгласно общите изисквания на Наредба
№ 3 от 1996 г. за инструктажа на работниците
и служителите по безопасност, хигиена на
труда и противопожарна охрана (ДВ, бр. 44 от
1996 г.).
Чл. 32. (1) Начален инструктаж преминават
всички новопостъпили работници и служите-
ли, ученици практиканти, командирован пер-
сонал от други предприятия и на персонала от
външни фирми, които изпълняват работи, въз-
ложени с договор.
(2) Началният инструктаж се провежда в деня
на постъпване на работа по утвърдена от рабо-
тодателя програма, която включва въпроси от
общ характер и въпроси с пряката дейност или
професия.
(3) Към въпросите от общ характер се от-
насят—запознаването с характера на произ-
водствените процеси и свързаните с тях рис-
кове, правилника за вътрешния ред на пред-
приятието и на работните места, сигналите за
тревога при аварийни ситуации и бедствия,
маршрутите за евакуация съобразно аварий-
ните планове, общите правила за оказване на
долекарска помощ, ползването на специално-
то работно облекло, личните и колективни
предпазни средства и др.
(4) По съответната дейност или професия
лицата се инструктират за общите изисквания
за безопасна работа по електрообзавеждането,
съществуващите опасности от поражение на
електрическия ток, използваните знаци за бе-
зопасност, уредите за известяване и гасене на
пожари и начините на използване, както и с
конкретни забранителни разпоредби на тери-
торията на предприятието.
(5) На инструктираното лице се издава слу-
жебна бележка по образец, изготвена и подпи-
сана от провелия начален инструктаж. Бележ-
ката се завежда в книгата за първоначален ин-
структаж и се предава за съхранение в личното
досие на работника.
Чл. 33. (1) Инструктажът на работното мяс-
то е задължителен преди възлагане на самосто-
ятелна работа.
(2) При рискови производства или обслуж-
ване на съоръжения, създаващи опасност за
здравето и живота на хора, този инструктаж се
съвместява с обучение за безопасните методи
на работа.
(3) Завършването на инструктажа на работ-
ното място се регистрира в книгата за инструк-
тажи с подписите на инструктирания и инст-
руктиращия.
Чл. 34. (1) Периодичният инструктаж се про-
вежда не по-рядко от един път на три месеца от
лицето, отговорно за електрообзавеждането
(енергетика). С него се поддържат знанията и
подготовката на работещите по здравословни и
безопасни условия на труд, пожарна и аварийна
безопасност.
(2) Темите на периодичния инструктаж са
пряко свързани с характера на изпълняваната
работа и условията на труд, отнасящи се за да-
дената професия, работно място или дейност.
При периодичните инструктажи знанията на
работещите се допълват с новости по безопас-
ните методи на работа, или отпадането на дейс-
тващи нормативни изисквания.
(3) На работниците, които отсъстват в деня
на провеждане на периодичен инструктаж, той
се провежда в деня на връщането им на работа.
Чл. 35. (1) Целеви инструктаж се провежда
при работа с наряд/нареждане на работното
място за конкретно записаната в наряда рабо-
та. Извършва се от отговорните лица за работа
с наряд/нареждане.
(2) Целеви инструктаж се провежда и при:
1. еднократно извършвани работи, които не
са свързани с преките задължения на работни-
ка, като товарно-разтоварни работи, работи
извън територията на предприятието и др.;
2. съпровождане на външни лица на терито-
рията на предприятието.
Чл. 36. (1) Извънреден инструктаж задължи-
телно се провежда:
1. след всяка смъртна злополука, тежка ава-
рия, пожар или природно бедствие с нанесени
големи материални щети;
2. констатирането на груби нарушения на
нормите и изискванията за безопасност, хигие-
на на труда и пожарна безопасност;
3. по нареждане на контролен орган.
(2) Извънреден инструктаж се извършва и
при въвеждане на нови технологии, машини и
съоръжения, организация на работата или про-
мяна на работното място.
(3) Извънредният инструктаж е задължи-
телен и при отсъствие на работниците от ра-
бота за повече от 45 дни независимо от причи-
ните за това.
Чл. 37. Обучението и инструктажите на пер-
сонала за безопасност при работа включват и
свързаните с работата правила и изисквания от
Наредба № 4 за техническа експлоатация на
енергообзавеждането (обн., ДВ, бр. 99 от 2004 г.;
изм., бр. 101 от 2004 г.)
Раздел IV
Работа на персонал от външни фирми
Чл. 38. Допуска се експлоатацията, ремон-
тът и извършването на оперативни превключ-
вания по действащото електрообзавеждане на
потребител да се изпълняват от специализи-
рана организация (външна фирма) по дого-
вор с нея.
Чл. 39. Отговорността за подготовката и
квалификацията на персонала от външната
фирма, както и за организацията на обучението
и проверката на знанията и уменията му по този
правилник е на нейния работодател.